

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

**L Ē M U M S**

Daugavpilī

**2024.gada 20.februārī Nr.93**

 **(prot. Nr.4, 23.§)**

**Par grozījumiem Daugavpils domes 2015.gada 13.augusta saistošajos noteikumos Nr.33 "Ēdināšanas izdevumu kompensēšana izglītojamajiem pirmsskolas izglītības iestādēs"**

Pamatojoties uz Pašvaldību likuma 44.panta otro daļu, Izglītības likuma 17.panta trešās daļas 11.punktu, ņemot vērā Daugavpils valstspilsētas pašvaldības domes (turpmāk - Dome) Izglītības un kultūras jautājumu komitejas 2024.gada 15.februāra atzinumu, Domes Finanšu komitejas 2024.gada 15.februāra atzinumu, atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, V.Kononovs, N.Kožanova, M.Lavrenovs, V.Sporāne-Hudojana, I.Šķinčs, M.Truskovskis, D.Valainis, A.Vasiļjevs), PRET – nav, ATTURAS – 1(J.Lāčplēsis), **Dome nolemj:**

1. Apstiprināt Domes 2024.gada 20.februāra saistošos noteikumus Nr.10 “Grozījumi Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs””.
2. Uzdot Daugavpils valstspilsētas pašvaldības (turpmāk – Pašvaldība) iestādes “Daugavpils pašvaldības centrālā pārvalde” struktūrvienībām - Centralizētajai grāmatvedībai sadarbībā ar Juridisko departamentu izstrādāt kārtību, kādā piešķir un izlieto pašvaldības budžeta līdzekļus izglītojamo ēdināšanai un iesniegt to apstiprināšanai Pašvaldības izpilddirektorei.

Pielikumā: Domes 2024.gada 20.februāra saistošie noteikumi Nr.10 “Grozījumi Daugavpils domes 2015.gada 13.augusta saistošajos noteikumos Nr.33 “Ēdināšanas izdevumu kompensēšana izglītojamajiem pirmsskolas izglītības iestādēs”” un to paskaidrojuma raksts.

Daugavpils valstspilsētas pašvaldības

domes priekšsēdētājs *(personīgais paraksts)*  A.Elksniņš